ai4bharat/Pralekha huggingface dataset:
नागरिक उड्डयन मंत्रालय
आजादी का अमृत महोत्सव
नागर विमानन मंत्रालय ने सतर्कता जागरूकता पर सेमिनार का आयोजन किया
सेमिनार में हुए विचार-विमर्श भ्रष्टाचार को समाप्त करने के हमारे संकल्प को और मजबूत बनाएंगे : नागर विमानन राज्य मंत्री जनरल  डॉ. वी.के. सिंह
इस आयोजन के दौरान ‘‘व्यवस्थित सुधारों पर सार-संग्रह’’ लॉन्च किया गया
नागर विमानन मंत्रालय ने आज भारतीय विमानन अकादमी में सतर्कता जागरूकता पर एक सेमिनार का आयोजन किया। केन्द्रीय सतर्कता आयोग द्वारा दिया गया इस सेमिनार का विषय ‘स्वतंत्र भारत @ 75: सत्यनिष्ठा से आत्मनिर्भरता’ नागर विमानन मंत्रालय द्वारा आजादी का अमृत महोत्सव मनाने के कार्यक्रमों की श्रृंखला का एक हिस्सा था। इस सेमिनार का उद्देश्य भ्रष्टाचार के दुष्प्रभावों के बारे में जागरूकता पैदा करना और सार्वजनिक जीवन से भ्रष्टाचार को समाप्त करने के तरीकों की रणनीति बनाना था।
श्रोताओं को मुख्य अतिथि के रूप में संबोधित करते हुए, नागर विमानन एवं सड़क परिवहन और राजमार्ग राज्य मंत्री जनरल  डॉ. वी.के. सिंह ने विश्वास व्यक्त किया कि इस सेमिनार के परिणामस्वरूप प्राप्त हुए विचार-विमर्श भ्रष्टाचार का उन्मूलन करने और नए भारत का निर्माण करने के हमारे संकल्प को और मजबूत बनाएंगे।
नागर विमानन सचिव, श्री राजीव बंसल ने उपस्थितजनों को प्रणालियों में सुधार लाने और भ्रष्ट प्रथाओं को समाप्त करने के लिए एसओपी लाने की चल रही प्रक्रियाओं के बारे में जानकारी दी। उन्होंने बताया कि मंत्रालय ने ईजीसीए और ईबीसीएएस प्लेटफॉर्म लॉन्च किए हैं, जहां सभी कार्यों और परिचालन प्रक्रियाओं को क्रमश: नागर विमानन महानिदेशालय  और नागर विमानन सुरक्षा ब्यूरो  में कम्प्यूटरीकृत प्रबंधन कमांड पर लाया जा रहा है जहां सार्वजनिक संपर्क सबसे अधिक है।
केन्द्रीय सतर्कता आयोग से विशेष अतिथि श्री सुधीर कुमार, अपर सचिव ने उपस्थिति जनों को भ्रष्टाचार समाप्त करने के लिए सीवीसी द्वारा की गई कई पहलों के बारे में जानकारी दी। उन्होंने पीआईडीपीआई  के तहत प्रावधानों के बारे में भी जानकारी देते हुए बताया कि यह किस प्रकार अपनी स्थापना से ही भ्रष्टाचार के पैमाने को कम करने में सहायक और बहुत प्रभावी रहा है। संयुक्त निदेशक-सीबीआई, श्री पंकज श्रीवास्तव ने भी सार्वजनिक जीवन में भ्रष्टाचार के खतरे से लड़ने के बारे में अपने अनुभव साझा किए।
इस आयोजन के दौरान ‘‘व्यवस्थित सुधारों पर सार-संग्रह’’ नामक पुस्तक का विमोचन किया गया। यह पुस्तक मंत्रालय के सतर्कता विभाग और उसके सहयोगी संगठनों द्वारा गहन जांच के आधार पर मामलों के अध्ययन का संकलन है, जो व्यवस्थित सुधारों का सुझाव भी देती है।
इस सेमिनार में नागर विमानन मंत्रालय, सार्वजनिक क्षेत्र के उपक्रमों सहित संबद्ध और अधीनस्थ कार्यालयों: भारतीय विमानपत्तन प्राधिकरण, एयर इंडिया और पवन हंस लिमिटेड से बड़ी संख्या में वरिष्ठ अधिकारियों और संगठनों के प्रमुखों ने भाग लिया।
युवा कार्यक्रम एवं खेल मंत्रालय
लक्ष्य सेन के दुबई में विश्व के नंबर 1 विक्टर एक्सेलसन के साथ प्रशिक्षण के प्रस्ताव; अपने साथ एक फिटनेस ट्रेनर को विदेश ले जाने के सिंधु के अनुरोध को ‘टॉप्स’ के तहत मंजूरी दी गई
भारतीय बैडमिंटन खिलाड़ी लक्ष्य सेन के दुबई में विश्व के नंबर 1 विक्टर एक्सेलसन के साथ प्रशिक्षण के प्रस्ताव को मिशन ओलंपिक सेल  समिति के सदस्यों ने गुरुवार को मंजूरी दे दी।
लक्ष्य सेन, जो इसी महीने प्रतिष्ठित थॉमस कप जीतने वाली भारतीय पुरुष टीम का हिस्सा थे, 29 मई से 5 जून  तक दुबई में एक्सेलसन के साथ प्रशिक्षण के लिए तैयार हैं और फिर वह 19 से 26 जून  तक मलेशियाई प्रशिक्षण केंद्र में प्रशिक्षण लेने के लिए 19 जून को मलेशिया के कुआलालम्पुर के लिए रवाना होंगे। इन दोनों ही प्रशिक्षण प्रस्तावों को राष्ट्रमंडल खेलों की तैयारी के तहत एमओसी द्वारा अनुमोदित किया गया।
स्वीकृत राशि में लक्ष्य सेन एवं उनके फिजियोथेरेपिस्ट की हवाई यात्रा, ठहरने व भोजन का खर्च शामिल होगा, और अन्य व्यय के तहत अपनी जेब से किया गया खर्च भी शामिल होगा।
लक्ष्य सेन के प्रस्ताव के साथ-साथ एमओसी समिति ने बैडमिंटन खिलाड़ी एवं ओलंपिक रजत पदक विजेता पीवी सिंधु के फिटनेस ट्रेनर एम श्रीकांत मदापल्ली को अपने साथ कई आगामी टूर्नामेंटों के लिए विदेश ले जाने के लिए वित्तीय सहायता देने के प्रस्ताव को भी मंजूरी दे दी।
श्रीकांत इंडोनेशिया मास्टर्स , इंडोनेशिया ओपन , मलेशिया मास्टर्स , एवं मलेशिया ओपन , और सिंगापुर ओपन  के दौरान सिंधु का साथ देने को तैयार हैं।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 50.86 करोड़ से अधिक टीके लगाये जा चुके हैं
देश भर में अभी तक कुल 3,11,39,457 मरीज स्वस्थ हुये
रिकवरी दर वर्तमान में 97.40 प्रतिशत है
पिछले 24 घंटों के दौरान 39,686 रोगी रिकवर हुए
भारत में पिछले 24 घंटों के दौरान 35,499 नए मामले दर्ज किए गए
भारत में वर्तमान में 4,02,188 सक्रिय मामले हैं
सक्रिय मामले कुल मामलों के 1.26 प्रतिशत हैं
साप्ताहिक पॉजिटिविटी दर 5 प्रतिशत से कम बनी हुई है, वर्तमान में यह 2.35 प्रतिशत है
दैनिक पॉजिटिविटी दर 2.59 प्रतिशत है, यह पिछले 14 दिनों से 3 प्रतिशत से कम है
टेस्टिंग क्षमता में उल्लेखनीय रूप से बढोतरी हुई है-अभी तक कुल 48.17 करोड़ जांचें की जा चुकी हैं
रक्षा मंत्रालय
भारतीय नौसेना ने ऑपरेशन "समुद्र सेतु" लांच किया
(भारतीय नौसेना ने विदेशों से भारतीय नागरिकों को स्वदेश लाने के लिए ऑपरेशन "समुद्र सेतु" शुरू किया है- जिसका अर्थ है "समुद्री पुल"। भारतीय नौसेना के समुद्री जहाज जलश्वा और मगर इस समय मालदीव गणराज्य के माले बंदरगाह के रास्ते में हैं, जो चरण-1 के भाग के रूप में 8 मई 2020 से निकासी अभियान शुरू करेंगे ।
सरकार विदेशों में हमारे नागरिकों पर कोविड-19 महामारी के प्रभाव के संबंध में स्थिति पर बारीकी से नजर रखे हुए है। भारतीय नौसेना को समुद्र के रास्ते से उन्हें वापिस लाने के लिए उपयुक्त तैयारी करने का निर्देश दिया गया है।
मालदीव गणराज्य में भारतीय मिशन नौसेना के जहाजों द्वारा वापिस लाए जाने वाले भारतीय नागरिकों की सूची तैयार कर रहा है और अपेक्षित चिकित्सा जांच के बाद उनके आरोहण में सुविधा होगी। पहली यात्रा के दौरान कुल 1000 व्यक्तियों को वापिस लाने की योजना है जो जहाजों पर उपलब्ध चिकित्सा सुविधाओं तथा वहन क्षमता के साथ-साथ कोविड से संबंधित सोशल डिस्टेंसिंग मानदंडों के अनुसार है।
जहाजों को निकासी अभियान के लिए विशेष रूप से सुविधा प्रदान की गई है। समुद्री यात्रा के दौरान वापिस लाए जाने वाले कार्मिकों को सामान्य सुविधाएं तथा चिकित्सा सुविधाएं भी मुहैया करवाई जाएंगी। कोविड-19 से संबंधित चुनौतियों से निपटने के लिए आवश्यक प्रोटोकॉल भी निर्धारित किए गए हैं।
वापिस लाए जाने वाले व्यक्तियों को केरल के कोच्चि शहर मे उतारा जाएगा और उनकी देखभाल की जिम्मेवारी राज्य के अधिकारियों को सौंपी जाएगी। यह ऑपरेशन रक्षा मंत्रालय, विदेश मंत्रालय, गृह मंत्रालय, स्वास्थ्य मंत्रालय और भारत सरकार की विभिन्न एजेंसियों और राज्य सरकारों के साथ घनिष्ठ समन्वय से चलाया जा रहा है।
वी एम/एम एस/डी एस
वित्त मंत्रालय
भारत-अमेरिका आर्थिक और वित्तीय साझेदारी की 9वीं बैठक के बाद आयोजित ‘आधिकारिक स्तर की वार्ता’ पर संयुक्त वक्तव्य
भारत के वित्त मंत्रालय और अमेरिकी ट्रेजरी विभाग के वरिष्ठ अधिकारियों ने नवंबर 2022 में आयोजित भारत-अमेरिका आर्थिक और वित्तीय साझेदारी  की 9वीं मंत्रिस्तरीय बैठक के बाद अपनी द्वितीय उप-मंत्रिस्तरीय बैठक के रूप में 3 अगस्त, 2023 को नई दिल्ली में बैठक की। भारतीय प्रतिनिधिमंडल की अगुवाई मुख्य आर्थिक सलाहकार डॉ. वी. अनंत नागेश्वरन ने की और अमेरिकी प्रतिनिधिमंडल की अगुवाई अंतर्राष्ट्रीय वित्त के सहायक मंत्री श्री ब्रेंट नीमन ने की। वाशिंगटन डीसी में अमेरिकी फेडरल रिजर्व और भारतीय रिजर्व बैंक के प्रतिनिधियों ने वर्चुअल रूप से भाग लिया।
इस दौरान चर्चाएं सार्थक रहीं और ये चर्चाएं भारतीय-अमेरिका आर्थिक एवं वित्तीय साझेदारी की अगली मंत्रिस्तरीय बैठक की तैयारी में मददगार साबित होंगी।
भारतीय और अमेरिकी अधिकारियों ने कई आर्थिक एवं वित्तीय मुद्दों पर चर्चा की जिनमें दोनों देशों में आर्थिक आउटलुक, वैश्विक ऋण चुनौतियों से निपटने में भारतीय एवं अमेरिकी प्राथमिकताएं, स्वच्छ ऊर्जा को अपनाने की दिशा में आगे बढ़ने और जलवायु वित्त जुटाने के लिए संयुक्त प्रयास, नवीकरणीय ऊर्जा परियोजनाओं की तैनाती में तेजी लाने के लिए अभिनव निवेश प्लेटफॉर्म बनाने की दिशा में प्रगति के अलावा ‘सीमा पार भुगतान के क्षेत्र के हालिया घटनाक्रम’ भी शामिल थे, जिनमें जी20 सीमा पार भुगतान रोडमैप, भारत के यूनाइटेड पेमेंट्स इंटरफेस  भुगतान प्लेटफॉर्म, और फेडरल रिजर्व द्वारा फेडनाऊ पेमेंट्स सिस्टम का कार्यान्वयन करने के बारे में चर्चाएं शामिल थीं।
दोनों पक्षों ने आपसी सहयोग जारी रखने पर सहमति व्यक्त की और इसके साथ ही दोनों पक्ष जून 2023 में प्रधानमंत्री मोदी की अमेरिका यात्रा के दौरान प्रधानमंत्री मोदी और राष्ट्रपति बाइडन के बीच हुई सफल बैठकों को आगे बढ़ाएंगे।
संचार एवं सूचना प्रौद्योगिकी मंत्रालय
श्री अश्विनी वैष्णव कल प्रगति मैदान में राष्ट्रीय डाक टिकट प्रदर्शनी-अमृतपेक्स 2023 का उद्घाटन करेंगे
इस अवसर पर भारतीय डाक की परिवर्तनकारी यात्रा पर एक प्रदर्शनी का भी उद्घाटन किया जाएगा
संचार, इलेक्ट्रॉनिक्स एवं सूचना प्रौद्योगिकी और रेल मंत्री श्री अश्विनी वैष्णव कल यहां प्रगति मैदान में राष्ट्रीय डाक टिकट प्रदर्शनी- अमृतपेक्स 2023 का उद्घाटन करेंगे। संचार राज्य मंत्री श्री देवुसिंह चौहान और मंत्रालय के अन्य वरिष्ठ अधिकारी भी इस अवसर पर उपस्थित रहेंगे। इस मौके पर भारतीय डाक की परिवर्तनकारी यात्रा पर एक प्रदर्शनी का भी उद्घाटन किया जाएगा।
अमृतपेक्स- 2023, संचार मंत्रालय के तहत डाक विभाग द्वारा आयोजित राष्ट्रीय डाक टिकट प्रदर्शनी, डाक टिकटों के माध्यम से भारत की समृद्ध संस्कृति, विरासत और इतिहास को प्रदर्शित करेगी। यह आयोजन 11-15 फरवरी 2023 को हॉल नंबर 5, प्रगति मैदान, नई दिल्ली में होगा।
आजादी का अमृत महोत्सव समारोह के हिस्से के रूप में, अमृतपेक्स 2023 विभिन्न पहलुओं से भारत की कहानी को व्यापक रूप से डॉक्यूमेंट और प्रदर्शित करने की सबसे बड़ी पहलों में से एक है। यह भारतीय संस्कृति, कला, स्वतंत्रता आंदोलन और समृद्ध विरासत का एक रोमांचक और आकर्षक पर्व होगा।
भारतीय डाक की परिवर्तनकारी यात्रा पर प्रदर्शनी आखिरी छोर तक नागरिकों के जीवन को समृद्ध बनाने और डाक प्रणाली के डिजिटलीकरण में डाकघरों की उभरती भूमिका को प्रदर्शित करेगी।
उद्घाटन समारोह में बड़ी संख्या में स्कूलों और कॉलेजों के छात्र और देश के सभी हिस्सों से डाक टिकट संग्रहकर्ता भाग लेंगे।
भारत में पहली बार डाक टिकटों की कहानियों को सुनाकर सांस्कृतिक विरासत, इतिहास, प्रकृति, वन्य जीवन को प्रदर्शित करने के लिए वर्चुअल रियलिटी, ऑगमेंटेड रियलिटी जैसी नई तकनीक का इस्तेमाल किया गया है।
इस पांच दिवसीय प्रदर्शनी के दौरान, अमृतपेक्स-2023 कई कार्यशालाओं, पैनल चर्चाओं और सांस्कृतिक कार्यक्रमों की मेजबानी भी करेगा, जिसमें टिकटों के माध्यम से युवा पीढ़ी को भारत के प्राचीन इतिहास, विरासत और संस्कृति से जोड़ने की योजना बनाई गई है।
लोग बड़ी संख्या में अपने स्पॉट बुक कर रहे हैं, अब तक 3000 से अधिक लोगों ने बुक माय शो के माध्यम से विभिन्न आयोजनों में अपनी भागीदारी सुनिश्चित की है। 
अमृतपेक्स 2023 के बारे में अधिक जानकारी के लिए, कृपया अमृतपेक्स-2023 वेबसाइट  पर जाएं।
प्रधानमंत्री कार्यालय
सौराष्ट्र तमिल संगमम ने बहुत सकारात्मक वातावरण बनाया हैः प्रधानमंत्री
प्रधानमंत्री श्री नरेन्द्र मोदी ने सौराष्ट्र तमिल संगमम के वास्ते पहले जत्थे को ले जाने के लिये विशेष रेलगाड़ी को मदुरै से झंडी दिखाकर रवाना किये जाने की सराहना की है।
प्रधानमंत्री ने ट्वीट कियाः
“पुत्ताण्डु के विशेष अवसर पर, मदुरै से वरावल की विशेष यात्रा का शुभारंभ। #एसटीसंगमम अत्यंत बहुप्रतीक्षित कार्यक्रमों में से एक है और उसने बहुत सकारात्मक वातावरण निर्मित किया है।”
एक अन्य ट्वीट में उन्होंने वातावरण की जीवंतता व सकारात्मकता की आगे और प्रशंसा की है।
संगमम की यात्रा के दौरान व्याप्त त्यौहारी माहौल के बारे में एसटी संगमम के एक ट्वीट पर प्रधानमंत्री ने कहाः
“बहुत बढ़िया! #एसटीसंगमम के विषय में उत्साह स्पष्ट रूप से नजर आने लगा है।”
रक्षा मंत्रालय
पुणे के औंध मिलिट्री स्टेकशन में रक्षा पेंशन अदालत
पुणे एवं आस-पास के क्षेत्रों के बुजुर्गों के लिए दक्षिण महाराष्ट्र उप क्षेत्र की तरफ से शिवनेरी ब्रिगेड द्वारा 24 अक्टूबर 2018 को महाराष्ट्र के पुणे के औंध मिलिट्री स्टेशन में 09.00 बजे सुबह से शाम 05.00 बजे एक रक्षा पेंशन अदालत आयोजित की गई।
इस कार्यक्रम का उद्देश्य महाराष्ट्र राज्य के बुजर्गों से जुड़ना, उनकी समस्याओं की पहचान करना और उनका समाधान करना था। बुजुर्गों को अपनी पेंशन संबंधी समस्याओं को निपटाने एवं उन्हें प्रभावित करने वाले अन्य समस्याओं के समाधान के लिए सही एजेंसियों तक पहुंचने के लिए एक मंच प्रदान किया गया। इस दौरान प्रिंसिपल कंट्रोलर ऑफ डिफेंस अकाउंट , इलाहाबाद और रिकॉर्ड ऑफिस के प्रतिनिधियों ने पेंशन संबंधी विसंगतियों को हल करने के लिए अपने-अपने काउंटर स्थापित किए। बख्तरबंद कॉर्प्स, मैकेनाइज्ड इन्फैंट्री, द ब्रिगेड ऑफ़ द गार्ड्स, महार रेजीमेंट, मराठा लाइट इन्फैंट्री, आर्टिलरी, बॉम्बे इंजीनियरिंग ग्रुप, इंटेलिजेंस कॉर्प्स और आर्मी फिजिकल ट्रेनिंग कॉलेज के रिकॉर्ड ऑफिसों ने बुजुर्गों की समस्याओं के समाधान के लिए अपने-अपने स्टालों स्थापित किए। लगभग 400 बुजुर्गों ने इस अवसर की सराहना की और रक्षा पेंशन अदालत का लाभ उठाया।
आर.के.मीणा/अर्चना/संचित- 10926
(Visitor Counter : 42
प्रधानमंत्री कार्यालय
प्रधानमंत्री ने लाल बहादुर शास्त्री को उनकी जयंती पर स्मरण किया
प्रधानमंत्री श्री नरेन्द्र मोदी ने लाल बहादुर शास्त्री को उनकी जयंती पर श्रद्धांजलि अर्पित की है।
प्रधानमंत्री ने एक्स पर पोस्ट किया;
“लाल बहादुर शास्त्री जी को उनकी जयंती पर स्मरण कर रहा हूं। उनकी सादगी, राष्ट्र के प्रति समर्पण और 'जय जवान, जय किसान' का प्रतिष्ठित नारा आज भी पीढ़ियों को प्रेरित कर रहा है। भारत की प्रगति के प्रति उनकी अटूट प्रतिबद्धता और चुनौतीपूर्ण समय में उनका नेतृत्व अनुकरणीय है। हम सशक्त भारत के उनके विजन को साकार करने के लिए हमेशा काम करते रहें।''
गृह मंत्रालय
केन्द्रीय गृह सचिव ने सीमा से सटे देशों नेपाल, भूटान, बांग्लादेश और म्यांमार के साथ कोरोना वायरस के प्रकोप पर अंकुश लगाने के लिए तैयारियों की समीक्षा की
केन्द्रीय गृह सचिव श्री अजय भल्ला ने सीमा से सटे देशों नेपाल, भूटान, बांग्लादेश और म्यांमार के साथ कोरोना वायरस के खतरे पर अंकुश लगाने के लिए तैयारियों की समीक्षा की।
गृह सचिव ने सचिव सीमा प्रबंधन और बीएसएफ, एसएसबी और असम राइफल्स के महानिदेशकों के अलावा उत्तर प्रदेश, उत्तराखंड, बिहार, पश्चिम बंगाल, सिक्किम, असम, अरुणाचल प्रदेश, मिजोरम, मणिपुर, त्रिपुरा, नागालैंड और मेघालय के मुख्य सचिवों/ अपर मुख्य सचिवों और पुलिस महानिदेशकों/अपर पुलिस महानिदेशकों के साथ वीडियो कॉन्फ्रेंस के जरिए बैठक की।
राज्यों ने बताया कि विभिन्न मार्गों पर डॉक्टरों द्वारा नियमित जांच की जा रही है और सीमावर्ती क्षेत्र के लोगों को ग्राम सभाओं के माध्यम से वायरस से संक्रमित होने से बचने के लिए बरती जाने वाली सावधानियों के संबंध में जागरूक किया गया है।
गृह सचिव ने सभी अधिकारियों से डॉक्टरों की चौबीस घंटे तैनाती और आवश्यक परीक्षण किट एवं अन्य चिकित्सा सामग्रियों की आपूर्ति सुनिश्चित करने का आग्रह किया ताकि बिना किसी चूक के सौ फीसदी परीक्षण किया जा सके।
सूक्ष्म, लघु एवं मध्यम उद्यम मंत्रालय
केवीआईसी के अध्यक्ष श्री मनोज कुमार ने दक्षिण कश्मीर के पुलवामा के पंपोर में पीएमटीसी का दौरा किया
केवीआईसी के अध्यक्ष श्री मनोज कुमार ने आज कश्मीर घाटी की यात्रा की। इस यात्रा के दौरान श्री मनोज कुमार ने लेफ्टिनेंट गवर्नर से राज बाग में मुलाकात की, जहां उन्होंने केवीआईसी द्वारा जम्मू-कश्मीर के लोगों के लिए क्रियान्वित की जा रही भिन्न योजनाओं पर चर्चा की। श्री मनोज कुमार ने दक्षिण कश्मीर के पुलवामा के पंपोर में स्थित उत्पाद सह विपणन सह प्रशिक्षण केंद्र  की पहली यात्रा भी की। इस संस्थान ने अपनी स्थापना के बाद से सिलाई और कटाई, एम्ब्रॉयडरी जैसे कई कौशल का कई लोगों, विेशेषकर महिलाओं को प्रशिक्षण दिया है। संस्थान ने कश्मीर क्षेत्र में मधुमक्खी पालन को बढ़ावा देने के लिए भी इससे संबंधित पाठ्यक्रमों में प्रशिक्षण दिया है।
प्रधानमंत्री नरेंद्र मोदी के दृष्टिकोण और फिलहाल जारी आजादी के अमृत महोत्सव के तहत श्री मनोज कुमार ने पीएमटीसी पंपोर में बर्तन बनाने वाले कुम्हारों को बिजली से चलने वाले पहिए और पेपर मशीन पर काम करने वाले शिल्पकारों को 12 हाइड्रा पलपर मशीन भी दीं। साथ ही वीडियो कॉन्फ्रेंसिंग के जरिेए जम्मू क्षेत्र में अगरबत्ती बनाने वालों को पैडल से चलने वाली 40 मशीनें भी उपलब्ध करवाईं। श्री मनोज कुमार ने बताया कि इन शिल्पकारों ने पीएमटीसी पंपोर में प्रशिक्षण लिया है और इन उन्नत मशीनों से उनके काम में लगने वाला कठिन परिश्रम कम होगा और इससे वे आत्मनिर्भर बनेंगे। श्री मनोज कुमार ने यह भी कहा कि एमएसएमई मंत्रालय की योजनाएं, जिनका क्रियान्वयन केवीआईसी कर रहा है, वे स्थानीय शिल्पकारों और युवाओं के सशक्तिकरण के लिए हैं और केवीआईसी स्वरोजगार के मौके पैदा करने की दिशा में काम करेगा। राज्य में उन्होंने यह नारा भी दिया- हर हाथ में पैसा- केवीआईसी की योजना से। श्री मनोज कुमार ने शिल्पकारों से भी बातचीत की और उन्हें पूरे मन से काम करने की दिशा में प्रेरित किया। पीएमटीसी पंपोर में नवनिर्मित गांधी पार्क का भी उन्होंने उद्घाटन किया। गांधी पार्क, गांधीजी के जीवन को समर्पित है और इसमें उनके जीवन के सारे अहम पड़ाव अंकित हैं।
इस यात्रा का अंत कश्मीर घाटी के खादी संस्थानों के प्रतिनिधियों के साथ बैठक से हुआ। इस दौरान अन्य लोगों के साथ-साथ श्री जे के गुप्ता , श्री संजीव पोसवाल , श्री एसपी खंडेलवाल  और श्री अनिल कुमार शर्मा  भी मौजूद थे।
रक्षा मंत्रालय
रक्षा मंत्री ने भारतीय वायुसेना के सुखोई-30 एमकेआई लड़ाकू विमान में उड़ान भरी
हाल ही में भारतीय नौसेना के विमान वाहक जहाज आईएनएस विक्रमादित्य पर यात्रा करने के बाद, रक्षा मंत्री श्रीमती निर्मला सीतारमण ने वायुसेना स्टेशन जोधपुर से आज 31 स्कॉवड्रन के सुखोई-30 एमकेआई लड़ाकू विमान में उड़ान भरी। 45 मिनट की उड़ान के दौरान उन्हें दोहरे इंजन वाले एयर सुपीरीऑरिटी फाइटर  की अनोखी विशेषताओं और क्षमताओं की जानकारी दी गई। श्रीमती सीतारमण भारत की पहली महिला रक्षा मंत्री हैं, जिन्होंने भारतीय वायुसेना के सुखोई-30 एमकेआई लड़ाकू विमान में उड़ान भरी है।
रक्षा बलों की परिचालन क्षमता और तैयारियों का अंदाजा लगाने के लिए रक्षा मंत्री सशस्त्र बलों के विभिन्न प्रतिष्ठानों का दौरा कर रही हैं। उनके इन दौरों से रक्षा कर्मियों का उत्साह बढ़ा है, क्योंकि उन्हें स्वयं रक्षा मंत्री के साथ बातचीत करने का अवसर मिल रहा है।
एएसएफ पर उड़ान भरने के बाद उन्होंने वायुसेना स्टेशन जोधपुर के वायु सैनिकों को संबोधित किया और उनके साथ बातचीत की। श्रीमती सीतारमण ने उनकी दक्षता, उच्च स्तर के मनोबल और प्रेरणा के लिए उन्हें बधाई दी। यात्रा के दौरान उन्हें देश की रक्षा में वायु शक्ति के नियोजन के बारे में संक्षिप्त जानकारी दी गई।
अपनी विशिष्ट क्षमताओं वाला सुखोई-30 एमकेआई हमारे देश की वायु शक्ति का सबसे महत्वपूर्ण और प्रमुख हिस्सा है। हाल में ‘ब्रह्मोस’ सुपर सोनिक वायु प्रक्षेपण क्रूज़ मिसाइल और हवा से हवा में मार करने वाले मिसाइल ‘अस्त्र’ को इस मंच से सफलतापूर्वक छोड़ा गया। इन अत्याधुनिक विशेषताओं के साथ हवा में ईंधन भरने और उत्कृष्ट प्रदर्शन के साथ सुखोई एक सक्षम इकाई है और उसने भारतीय वायुसेना की रणनीतिक क्षमताओं को बढ़ाया है।
खान मंत्रालय
अब तक 622 जिलों में जिला खनिज फाउंडेशन का गठन हो गया है
प्रधानमंत्री खनिज क्षेत्र कल्याण योजना के तहत 2,52,995 परियोजनाओं को स्वीकृति प्रदान की गई है
खान मंत्रालय के नवीनतम आंकड़ों के अनुसार, देश के 23 राज्यों के 622 जिलों में जिला खनिज फाउंडेशन  का गठन हो गया है। डीएमएफ की अवधारणा खान और खनिज  एमएमडीआर अधिनियम, 1957 में संशोधन के माध्यम से शुरू की गई थी। इस संशोधित अधिनियम में अन्य बातों के साथ-साथ धारा 9 बी भी शामिल की गई थी, जो सभी जिलों में गैर-लाभकारी निकाय के रूप में एक ट्रस्ट डीएमएफ को स्थापित करने का प्रावधान करती है। इसका उद्देश्य खनन से संबंधित कार्यों से प्रभावित लोगों और क्षेत्रों के हितों और लाभ के लिए काम करना है।
प्रधानमंत्री खनिज क्षेत्र कल्याण योजना  को डीएमएफ के तहत एकत्रित धन के माध्यम से लागू किया जा रहा है। इस वर्ष सितंबर तक 63534.07 करोड़ रुपये एकत्र हो चुके हैं जिसमें से 37422.94 करोड़ रुपये खर्च किए गए हैं। योजना के तहत स्वीकृत 2,52,995 परियोजनाओं में से अब तक 1,33,144 परियोजनाएं पूरी हो गई हैं।
प्रधानमंत्री कार्यालय
प्रधानमंत्री ने विश्व रेडियो दिवस पर रेडियो के श्रोताओं को शुभकामनाएं दीं
प्रधानमंत्री श्री नरेन्द्र मोदी ने विश्व रेडियो दिवस पर रेडियो के सभी श्रोताओं को शुभकामनाएं दीं और कहा कि रेडियो एक शानदार माध्यम है, जिससे सामाजिक संपर्क गहरा होता है।
प्रधानमंत्री ने एक ट्वीट में कहा, “विश्व रेडियो दिवस की शुभकामनाएं! रेडियो के सभी श्रोताओं को बधाई और हमें उन सभी पर गर्व है जो नवीन सामग्री और संगीत के साथ रेडियो को आकर्षक बनाए हुए हैं। यह एक शानदार माध्यम है, जो सामाजिक संपर्क को गहरा बनाता है। व्यक्तिगत रूप से मन की बात के माध्यम से मैंने खुद इसके सकारात्मक प्रभाव को महसूस किया है।”
कृषि एवं किसान कल्याण मंत्रालय
पिछले वर्ष की तुलना में इस बार खरीफ फसलों के तहत लगभग 59 लाख हेक्टेयर से अधिक क्षेत्रों में बुवाई हुई
तिलहन के बुवाई क्षेत्र में 10 प्रतिशत से अधिक बढ़ोतरी
पिछले वर्ष की इसी अवधि में1045.18 लाख हेक्टेयर क्षेत्र की तुलना में इस बार 1104.54 लाख हेक्टेयर क्षेत्र में बुवाई के साथ रिकॉर्ड प्रगति दर्ज की गई है। धान  की बुवाई अब भी जारी है जबकि दलहन,मोटे अनाज और तिलहन की बुवाई लगभग हो चुकी है। खरीफ सीजन के लिए बुवाई के अंतिम आंकड़े 1 अक्टूबर 2020 को आने की उम्मीद है।
चावल: चावल की बुवाई पिछले वर्ष की इसी अवधि के दौरान 373.87 लाख हेक्टेयर क्षेत्र की तुलना में इस बार 402.25 लाख हेक्टेयर क्षेत्र में हुई है अर्थात बुवाई क्षेत्र में 7.59 प्रतिशत की वृद्धि हुई है।
दलहन: पिछले वर्ष के 131.76 लाख हेक्टेयर क्षेत्रफल के मुकाबले इस बार 137.87 लाख हेक्टेयर क्षेत्र में दलहन की खेती हुई है, अर्थात4.64 प्रतिशथ की वृद्धि हुई।
मोटे अनाज: पिछले वर्ष के 177.43 लाख हेक्टेयर क्षेत्र के मुकाबले इस बार 179.70 लाख हेक्टेयर क्षेत्र में मोटे अनाज की खेती हुई अर्थात 1.28 प्रतिशत की वृद्धि हुई है।
तिलहन: पिछले साल के 176.91 लाख हेक्टेयर क्षेत्र की तुलना में इस बार 195.99 लाख हेक्टेयर क्षेत्र तिलहन की बुवाई हुई अर्थात तिलहन बुवाई क्षेत्र में 10.9 प्रतिशत की वृद्धि हुई।
गन्ना: पिछले साल के 51.75 लाख हेक्टेयर क्षेत्र के मुकाबले इस बार 52.46 लाख हेक्टेयर क्षेत्र में गन्ने की बुवाई हुई यानी बुवाई क्षेत्र में 1.37 प्रतिशत की वृद्धि हुई।
कपास: पिछले वर्ष के 126.61 लाख हेक्टेयर क्षेत्र के मुकाबले इस बार 129.30 लाख हेक्टेयर क्षेत्र में कपास की खेती की गई अर्थात कपास बुवाई क्षेत्र में 2.12 प्रतिशत की वृद्धि हुई।
जूट और मेस्टा: पिछले साल के 6.86 लाख हेक्टेयर क्षेत्र की तुलना में इस बार 6.97 लाख हेक्टेयर क्षेत्र में जूट और मेस्टा की बुवाई की गई है यानी 1.68 प्रतिशत की वृद्धि हुई है।
कोविड-19 महामारी का खरीफ फसलों के अंतर्गत बुवाई क्षेत्र में बढ़ोतरी पर आज तक कोई प्रभाव नहीं है। कृषि एवं किसान कल्याण मंत्रालय और राज्य सरकारों ने मिशन कार्यक्रमों और फ्लैगशिप योजनाओं के सफल कार्यान्वयन के लिए सभी प्रयास किए हैं। भारत सरकार द्वारा समय पर बीज, कीटनाशक, उर्वरक, मशीनरी और ऋण जैसी सुविधाएं उपलब्ध कराए जाने की वजह से कोविड-19 महामारी की लॉकडाउन स्थितियों में भी बुवाई क्षेत्र में बढ़ोतरी संभव हो पाया है। इसके लिए समय पर खेती के काम करने, प्रौद्योगिकियों को अपनाने और सरकारी योजनाओं का लाभ लेने के लिए किसानों को भी श्रेय जाता है।
11.09.2020 तक खरीफ फसलों के बुआई क्षेत्र में बढ़ोतरी
|
|
क्रम संख्या
|
|
फसल
|
|
बुआई क्षेत्र लाख हेक्टेअर में
|
|
प्रतिशत बढ़ोतरी
|
|
2020-21
|
|
2019-20
|
|
2019-20
|
|
1
|
|
चावल
|
|
402.25
|
|
373.87
|
|
7.59
|
|
2
|
|
दलहन
|
|
137.87
|
|
131.76
|
|
4.64
|
|
3
|
|
मोटे अनाज
|
|
179.70
|
|
177.43
|
|
1.28
|
|
4
|
|
तिलहन
|
|
195.99
|
|
176.91
|
|
10.79
|
|
5
|
|
गन्ना
|
|
52.46
|
|
51.75
|
|
1.37
|
|
6
|
|
जूट एवंमेस्टा
|
|
6.97
|
|
6.86
|
|
1.68
|
|
7
|
|
कपास
|
|
129.30
|
|
126.61
|
|
2.12
|
|
कुल
|
|
1104.54
|
|
1045.18
|
|
5.68
10.09.2020 तक, देश में आम तौर पर 777.3 मिमी के मुकाबले 828.6 मिमी बारिश हुई  01.06.2020 से 10.09.2020 तक की अवधि के दौरान बारिश में 7 प्रतिशत की बढ़ोतरी दर्ज की गई।
केंद्रीय जल आयोग के मुताबिक, 10.09.2020 तक, देश के 123 जलाशयों में उपलब्ध जल संग्रहण पिछले वर्ष की इसी अवधि के जल संग्रहण का 102 प्रतिशत और पिछले दस वर्षों के औसत संग्रहण का 118 प्रतिशत है।
अधिक जानकारी के लिए कृपया लिंक पर क्लिक करें
प्रधानमंत्री कार्यालय
प्रधानमंत्री ने गुड फ्राइडे पर ईसा मसीह के साहस और बलिदान को याद किया
प्रधानमंत्री श्री नरेन्द्र मोदी ने कहा है कि ईसा मसीह के सेवा और भाईचारे के आदर्श असंख्य लोगों के लिये मार्गदर्शक-प्रकाश है।
गुड फ्राइडे के अवसर पर प्रधानमंत्री ने ट्वीट किया हैः
“आज गुड फ्राइडे को हम ईसा मसीह के साहस और बलिदान को याद करते हैं। सेवा और भाईचारे के उनके आदर्श असंख्य लोगों के लिये मार्गदर्शक-प्रकाश है।”
प्रधानमंत्री कार्यालय
प्रधानमंत्री ने मेरी लाइफ ऐप पर 2 करोड़ से अधिक लोगों की भागीदारी की सराहना की
प्रधानमंत्री श्री नरेन्द्र मोदी ने मेरी लाइफ ऐप लॉन्च होने के एक महीने से भी कम समय में उस पर 2 करोड़ से भी अधिक भागीदारी की सराहना की है।
प्रधानमंत्री ने केंद्रीय पर्यावरण, वन और जलवायु परिवर्तन मंत्री श्री भूपेंद्र यादव के एक ट्वीट को साझा करते हुए एक ट्वीट में कहा:
"उत्साहवर्धक रुख, हमारे ग्रह को बेहतर बनाने के लिए एक सामूहिक उत्साह का संकेत।"